****

**ΕΠΑΝΑΛΗΠΤΙΚΗ ΔΙΑΔΙΚΑΣΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ**

**για τους συναδέλφους που δεν έχουν αιτηθεί και επιθυμούν να αποκτήσουν**

**ΔΙΚΑΙΩΜΑ ΠΡΟΣΒΑΣΗΣ ΣΤΟ ΠΡΑΤΗΡΙΟ ΤΟΥ ΠΡΟΜΗΘΕΥΤΙΚΟΥ ΟΡΓΑΝΙΣΜΟΥ ΝΑΥΤΙΚΟΥ**

**\*\*\*ΑΠΟΣΤΟΛΗ ΑΙΤΗΣΕΩΝ ΕΩΣ ΚΑΙ ΠΑΡΑΣΚΕΥΗ 8 ΜΑΡΤΙΟΥ 2019**

Αθήνα, 21 Φεβρουαρίου 2019

Συναδέλφισσες, συνάδελφοι

Το προεδρείο του ΣΥΓΤΕ πήρε την πρωτοβουλία να απευθυνθεί στον Προμηθευτικό Οργανισμό Ναυτικού (Π.Ο.Ν.)  ζητώντας να δοθεί η δυνατότητα στα μέλη του Συλλόγου της πρώην Γενικής Τράπεζας, να έχουν το δικαίωμα πρόσβασης στα πρατήρια πώλησης καταναλωτικών προϊόντων.

**Πρατήριο του Προμηθευτικού Οργανισμού Ναυτικού υπάρχει  μόνο στην  Αθήνα (Ιερά Οδός 102Α ΒΟΤΑΝΙΚΟΣ).**

Για την έκδοση ειδικής ταυτότητας  και άδεια για είσοδο στο πρατήριο Π.Ο.Ν. τα δικαιολογητικά που απαιτούνται αναγράφονται επ’  ακριβώς στην Υπεύθυνη Δήλωση - Αίτηση που επισυνάπτεται.

**Την  παράγραφο της  Α/α Ειδικής Ταυτότητας Εισόδου στον Π.Ο.Ν. θα αριθμήσει ο  ΣΥΓΤΕ και όχι οι συνάδελφοι.**

Τα δικαιολογητικά που απαιτούνται για την έκδοση αδείας στο Π.Ο.Ν. και οφείλετε να αποστείλετε είναι τα κάτωθι:

1.    2 έγχρωμες φωτογραφίες των αιτούντων οι οποίες θα έχουν **4 εκ ύψος και 3 εκ πλάτος**

2.    **φωτοτυπία και των δύο όψεων αστυνομικής ταυτότητας του μέλους ή των μελών της οικογενείας (ΔΙΚΑΙΩΜΑ ΕΧΟΥΝ ΜΟΝΟ ΕΝΗΛΙΚΕΣ).**

Η ειδική ταυτότητα  θα έχει ισχύ έως  την 31/12/2023.

Ως εκ τούτου οι συναδέλφισσες, συνάδελφοι που **δεν έχουν στείλει αίτημα στην προηγούμενη διαδικασία** και επιθυμούν να συμμετέχουν, απαιτείται να συμπληρώσουν  , να υπογράψουν  την επισυναπτόμενη Υπεύθυνη Δήλωση – Αίτηση κάτω δεξιά **που αναγράφεται Ο/Η Δηλ……….- Αιτ……..** και να μας την   αποστείλουν  μαζί με  τα δικαιολογητικά στο ΣΥΓΤΕ σε   **ατομικό φάκελο** με εσωτερική αλληλογραφία (πρωτόκολλο)  Μεσογείων 109-111 και να αναγράφεται στον φάκελο «ΥΠΟΨΗ **ΣΥΓΤΕ».**

**Για κάθε διευκρίνιση μπορείτε να απευθύνεστε στην Γραμματεία του ΣΥΓΤΕ στα τηλ 210 3811763 – 2164001546 – 2164001717 – τηλ. Προέδρου 2164001736 - τηλ. Γενικού Γραμματέα 2164001592.**

Σημειώνουμε ότι οι αιτήσεις θα πρέπει να σταλούν έως και τις 8 Μαρτίου 2019.

Συνημμένα αποστέλλουμε δείγμα Υπεύθυνης Δήλωσης – Αίτησης για το πώς θα πρέπει να συμπληρωθεί.

Παράκληση η Υπεύθυνη Δήλωση  – Αίτηση να εκτυπωθεί έγχρωμη.

Για ενημέρωσή σας και μόνο , αποστέλλουμε δείγμα της ειδικής ταυτότητος που θα εκδοθεί.

**Η ταυτότητα που θα εκδοθεί αφορά το μέλος του ΣΥΓΤΕ και μόνο.**

 **Το προεδρείο του ΣΥΓΤΕ**

Φ. Πολύζος, Δ. Γεωργούλης, Ε. Τάγαρη, Γ. Ευθυμίου, Β. Δεκούλος,

Ε. Χριστοδουλοπούλου, Α. Καρυδάκης